CELEX: 62009CN0342
Language: lv
Date: 2009-08-26 00:00:00
Title: Lieta C-342/09 P: Apelācijas sūdzība, ko par Pirmās instances tiesas (astotā palāta) 2009. gada 11. jūnija spriedumu lietā T-151/08 Guedes — Indústria e Comércio/Iekšējā tirgus saskaņošanas birojs (preču zīmes, paraugi un modeļi), Consorci de l'Espai Rural de Gallecs 2009. gada 26. augustā iesniegusi Victor Guedes — Indústria e Comércio, SA

7.11.2009   
            
            
               LV
            
            
               Eiropas Savienības Oficiālais Vēstnesis
            
            
               C 267/43
            
         Apelācijas sūdzība, ko par Pirmās instances tiesas (astotā palāta) 2009. gada 11. jūnija spriedumu lietā T-151/08 Guedes — Indústria e Comércio/Iekšējā tirgus saskaņošanas birojs (preču zīmes, paraugi un modeļi), Consorci de l'Espai Rural de Gallecs 2009. gada 26. augustā iesniegusi Victor Guedes — Indústria e Comércio, SA
   (lieta C-342/09 P)
   2009/C 267/75
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzēja:
      Victor Guedes — Indústria e Comércio, SA (pārstāvis — B. Braga da Cruz, advogado)
   
      Citi lietas dalībnieki: Iekšējā tirgus saskaņošanas birojs (preču zīmes, paraugi un modeļi), Consorci de l'Espai Rural de Gallecs
   
   
      Apelācijas sūdzības iesniedzējas prasījumi:
   
   
               —
            
            
               atcelt Pirmās instances tiesas 2009. gada 11. jūnija spriedumu lietā T-151/08 (saistītās lietas: Iekšējā tirgus saskaņošanas biroja Apelāciju otrās padomes 2008. gada 16. janvāra lēmums lietā R 986/2007-2; Iekšējā tirgus saskaņošanas biroja Preču zīmju nodaļas 2007. gada 27. aprīļa lēmums attiecībā uz Iebildumu procesu Nr. B 828634) arī atbilstoši Kopienu tiesību piemērojamajiem noteikumiem;
            
         
               —
            
            
               atteikt reģistrēt Kopienas preču zīmi Nr. 3 710 597 attiecībā uz precēm, kas ietilpst 29. un 31. klasē
            
         
               —
            
            
               piespriest atbildētājam atlīdzināt tiesāšanās izdevumus.
            
         
      Pamati un galvenie argumenti
   
   ITSB Preču zīmju nodaļas pieņemtajā lēmumā uzskatīts, ka dažas no attiecīgajām precēm ir identiskas vai parāda skaidru savstarpēju saikni, taču nolemts, ka pretnostatītās preču zīmes ir atšķirīgas, nenosakot agrākās preču zīmes “GALLO” reputāciju.
   Apelāciju otra padome sekoja šim konstatējumam, norādot — lai arī agrākās preču zīmes “GALLO” reputācija bija pienācīgi pierādīta, attiecīgās preču zīmes atšķiras.
   Eiropas Kopienu Pirmās instances tiesa piekrita Apelāciju padomes konstatējumam attiecība uz apstākli, ka attiecīgās preču zīmes atšķiras no fonētiskā, grafiskā un konceptuālā viedokļa.
   Apelācijas sūdzības iesniedzēja nepiekrīt šim konstatējumam, uzskatot, ka preču zīmes “GALLO” un “GALLECS” apzīmē preces, kas ir identiskas vai parāda skaidru savstarpēju saikni un ir līdzīgas.
   Ir vairāki Kopienas tiesu iestāžu nolēmumi, kuros uzskatīts, ka preču zīmes, kurām ir kopīgi sākotnējie elementi ir maldinoši līdzīgas un tādēļ nevar pastāvēt līdzās tirgū.
   Turklāt, tika uzskatīts un atzīts, ka preču zīmei “GALLO” ir reputācija, kas agrākajai preču zīmei Portugālē piešķir pastiprinātu atšķirtspēju.
   Tādejādi, pastāv faktiska iespēja, ka atbildētāja netaisnīgi gūs labumu no apelācijas sūdzības iesniedzējas Portugāles agrākās preču zīmes “GALLO”.
   Tāpēc apelācijas sūdzības iesniedzēja norāda, ka pārsūdzētais spriedums pārkāpj Regulas par Kopienas preču zīmi 8. panta 1. punkta b) apakšpunktu un 5) punktu.